cyanic-selkie/wikianc huggingface dataset:
Շառլ Դյումարեսք
Արտաքին հղումներ
Կատեգորիա:1826 ծնունդներ Կատեգորիա:Հունվարի 1 ծնունդներ Կատեգորիա:Փարիզ քաղաքում ծնվածներ Կատեգորիա:Մարտի 6 մահեր Կատեգորիա:19-րդ դարի ֆրանսիացի նկարիչներ Կատեգորիա:Ֆրանսիացի նկարիչներ Կատեգորիա:1895 մահեր Կատեգորիա:Փարիզ քաղաքում մահացածներ Կատեգորիա:Անձինք այբբենական կարգով Կատեգորիա:Նկարիչներ այբբենական կարգով Կատեգորիա:Պատվո լեգեոնի շքանշանի ասպետներ
Պյոտր Ռախմանով
Պյոտր Ալեքսանդրևիչ Ռախմանով, ռուս ազնվական, սպա, գիտնական էնցիկլոպեդիստ, «Ռազմական ամսագրի» հրատարակիչ։ Ծնվել է բավականին հին՝ Ռախմանովների  տոհմի, պալատական ընտանիքում։ Այլ հուսալի տվյալներ ծնողների և ծննդավայրի վերաբերյալ հայտնի չէ։ Ակադեմիկոս Յուշկևիչը պնդում է, որ Պյոտեր Ռախմանովը նախնական կրթություն ստացել է Մոսկվայի Վոյտյախովսկու անվան մասնավոր գիշերօթիկ դպրոցում։ Շատ աղբյուրներ են փաստում, որ Պյոտեր Ալեքսանդրիչը նախըտրում էր իր ազգանունը գրել Ռոխմանով։
Ռազմական կարիերա
1791 թվականին, տասներկու տարեկան հասակում, ուղարկվել է զինվորական ծառայություն, Պրեոբրաժենսկու լեյբգվարդիական գունդ, որպես փոխ-սպա։ 1797 թվականին, փոխ-սպայի կոչումով ընդգրկվել է պիոներական գնդի մեջ։ 1803 թվականին նա անսպասելիորեն ներկայացրել է իր հրաժարականը և դեկտեմբերի 28-ին հեռացվել է փոխ-կապիտանի աստիճանով։ Երեք տարի անց, որոնք նա արդյունավետորեն նվիրեց գիտական գործունեությանը և արտասահմանում սովորելուն, 1806 թ. դեկտեմբերի 20-ին, նա կրկին մտավ ծառայությանը, արդեն Կայսերական Գերազանցության շքախմբում նախքին կոչումով։ Ըստ գրող և դրամատուրգ Ժիխարևի ցուցմունքի` Պյոտր Ռախմանովը «հոգնել էր օտար հողերում շրջելուց, գիտելիքների պաշար հավաքելուց հետո, հարկավոր է դրանք կցել գործին»։ 1807 թվականին Նա ուղարկվել է նախ գեներալ Միխայիլ Լեոնտևիչ Բուլատովիչի, իսկ ավելի ուշ` գեներալ-լեյտենանտ իշխան Պյոտեր Իվանովիչ Բագրատիոնի մոտ որպես համհարզ։ Վերջինիս հետ չորրորդ կոալիցիայի պատերազմի ընթացքում մասնակցել է ռազմական գործողություններին, այդ թվում նաև Հեյլսբերգյան ճակատամարտին։ 1808 թվականի հունվարին Պյոտեր Ռախմանովը ստանում է կապիտանի կոչում։ Նույն տարվա հունիսին նա ուղարկվել է փորձաքննական ծառայության հրետանային կոմիտե, ռազմական նախարարության հրետանային դեպարտամենտի կողմից։ Պյոտր Ալեքսանդրովիչը 32 տարեկան հասակում արդեն, մշտական ​​անդամի կարգավիճակով, ընդգրկվում է Ռուսաստանի կայսրության ամենահեղինակավոր հրետանիի տեսության խորհրդատվական մարմնի կազմի մեջ, այն բաղկացած էր իենից կորչումով բարձր և զգալիորեն ավելի մեծ գիտական ​​ձեռքբերումներ ունեցող հինգ մասնագեներից։ Սակայն Ռուսաստանում և արտասահմանում գերազանց կրթություն ստացած, ճարտարագետ, գիտնական էնցիկլոպեդիստ, Լեոնարդ Էյուլերի դպրոցի հետևորդ, Գասպար Մոնժի աշակերտ,  երիտասարդ սպան կարողացավ արժանի ներդրում ունենալ ռուսական հրետանու զարգացման գործում։ Որոշելով իրեն նվիրել գիտական գիտելիքների մասսայականացմանը, 1810 թվականի հունվարին Պյոտր Ալեքսանդրովիչ Ռախմանովը կրկին հրաժարական է տալիս և հեռանում է մայորի կոչումով և համազգեստ կրելու իրավունքով։
Տարվա սկզբին նա աշխատում է նոր, ամբողջովին իր սեփական հրատարակության` «Ռազմական ամսագիր» թողարկման վրա, որն մեծ հաջողություններ ունիեր սպաների շրջանում։ Սակայն, չորս թողարկում տպագրելուց հետո, Ռախմանովը կրկին վերադառնում է զինվորական ծառայություն, Պրիոբրաժենսկու լեյբգվարդիա կապիտանի կոչումով։ Իրականում նա գնդի գտնվելու վայրում չէր, բայց գնվում էր նոր նշանակցած ռազմական նախարար, հետևակազորի գեներալ Միխայիլ Բոգդանովիչ Բարկլայ դե Տոլլիի մասնավոր տնօրինման տակ։ Նման մետամորֆոսի հավանական պատճառները կարող են լինել հետևյալ պատճառները։ Պյոտր Ռախմանովը և նրա ընկերներ Պյոտր Չույկեվիչ և Ալեքսեյ Վելյամինովը կատարում էին հատուկ հանձնարարություններ՝ «Ռազմական նախարարության գաղտնի գործերի արշավներ», պատրաստում և քննում էին Ֆրանսիայի և նրա համախոների դեմ պատրաստվող հետախուզական գործակալների լեզվական և ճշգրիտ գիտությունների իմացությունը։ Նրանց թվում էին Վիկտոր Պրենդելը, Ռոբերտ Ռեննին, Ֆեոդոր Թեյլը, Պավել Գրաբբեն (որոնցից յուրաքանչյուրը հետագայում ստնում է գեներալի կոչում) ՝
Պրենդելը գիտեր հինգ լեզու, Ռեննին և Թեյլը երեքական լեզու, իսկ Գրաբբեի հետ մեկնելուց երկու ամիս առաջ զբաղվում էին «Ռազմական ամսագիրի» հրատարակիչներ՝ Ռախմանովը և Վելյամինովը, Բարկլայը նրանց հանձնարարել էր աստիճանաբար թեստավորել վերջիններիս «լեզուների և ռազմական գիտելիքների իմացությունը»։
Գաբբին անհրաժեշտ վերապատրաստումից հետո հատուկ առաքելությամբ ուղարկվել է Բավարիա, որտեղ ձեռք բերեց բազմաթիվ հեռանկարներային ծանոթություններ գիտական ​​և ազնվական միջավայրերում։ Ավելի ուշ, նա արդեն որպես կոմս և հեծելազորի գեներալ հիշատակում է․
Իրականացված գործառնությունների մանրամասները և արդյունքներն անհայտ են պատմաբանների համար, սակայն, Չույկևիչի և Ռախմանովի աշխատանքների բեղմնավոր լինելը փաստում է, 1811 թվականի սեպտեմբերին առաջինին՝ 28 տարեկան հասակում լեյտենանտի, իսկ երկրորդին 1812 թվականին 33 տարեկան հասակում գնդապետի կոչում ստանալը։ Այս պաշտոնով Պյոտր Ռախմանովը դիմավորեց 1812 թվականի Հայրենական պատերազմի սկիզբը։ Ֆրանսիայի բանակի ներխուժման երկրորդ շաբաթում, Կոչերգիշկի գյուղի մոտ վերջապահական մարտում Պյոտր Ռախմանովը վիրավորվել է, մանրագնդակի արկը պոկել է նրա աջ ձեռքի երկու մատները։ Տեղափոխվել է Վիդզի քաղաքի հիվանդանոց, որտեղ նրան այցելել է կայսր Ալեքսանդր I-ը։ Այս հանդիպումը նկարագրվում է հուշագիր, գեներալ-մայոր Իվան Ստեփանովիչ Ժիրկևիչիը ։ Այս ճակատամարտին մասնակցելու համար Ռախմանովը պարգևատրվել է Սբ. Վլադիմիրի 4 աստիճանի ժապաենով շքանշանով ։ Ռախմանովի 1812 թվականի երկրորդ կեսին տեղի ունեցած ռազմական գործողությունների մասնակցության մասին հավաստի տեղեկություններ չկան։ 1813 թվականի գարնան սկզբին գնդապետ Ռախմանովը Բարքլի դը Տոլիից Թորն ամրոցի պաշարման համար վեցերորդ կոալիցիաի դաշնակիցների ուղարկած 38 պաշարողական թնդանոթի տեղափոխման և պաշարման կազմակերպման հրաման է ստացել։ Հրետանին որոշիչ դեր է խաղացել ֆրանսիական կայսրության կողմից ամրոցի հանձնման ժամանակ։ Ռախմանովը այլ սպաների հետ միասին ներկայացվել է Սբ Գորգի շքանշանի 4-րդ աստիճանի։
Գրականություն
Կատեգորիա:1779 ծնունդներ Կատեգորիա:Անձինք այբբենական կարգով Կատեգորիա:Մոսկվա քաղաքում ծնվածներ Կատեգորիա:Հոկտեմբերի 18 մահեր Կատեգորիա:1813 մահեր Կատեգորիա:Ռուս գիտնականներ Կատեգորիա:Ռուս հրատարակիչներ
Գոմաձոր (Կարսի գավառ)
Գոմաձոր, գյուղ Արևելյան Հայաստանում, Կարսի մարզի Կարսի գավառում։ Գտնվում է Կարս քաղաքի մոտակայքում, Կարս գետի ափին, Կարոջան գյուղի մոտ ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևելյան Հայաստանի գյուղեր
Տասսո (համայնք)
Տասսո (Tasso), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Այաչչո շրջանի Տարավո Օրնանո կանտոնի կազմի մեջ։ Համայնքի INSEE կոդ՝ 2A322։
Բնակչություն
Համայնքի բնակչությունը 2008 թվականին կազմում էր 94 մարդ։
Տնտեսություն
2007 թվականի տվյալներով 59 աշխատունակ տարիքի մարդկանցից (15-64 տարեկան) 29-ը տնտեսապես ակտիվ էին, 30-ը անգործունակ (ակտիվության ցուցանիշը 49,2 %, 1999 թվականին եղել է՝ 61,9 %)։ 29 աշխատունակ բնակիչներից 20-ը աշխատում էին (12 տղամարդ և 8 կին), անաշխատանք էին 9-ը (4 տղամարդ և 5 կին)։ 30 անգործունակ մարդկանցից 4-ը աշակերտներ կամ ուսանողներ են, 9-ը թոշակառու, 17-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հայիլի էմիրություն
Հայիլ կամ Հայիլի էմիրություն (حائل), վարչական միավոր Սաուդյան Արաբիայի հյուսիսում ։ Վարչական կենտրոնը և խոշորագույն քաղաքը համարվում է նույնանուն քաղաքը։
2010 թվականի տվյալներով բնակչությունը կազմում է 597 144 մարդ։ Այդ ցուցանիշով Սաուդյան Արաբիայում գրավում է 9-րդ տեղը։ Նույն տեղն է գրավում նաև բնակչության խտությամբ, իսկ միջին խտությունը կազմում է 5,75 մարդ/կմ²։
Հայիլի էմիրության տարածքը կազմում է 103 887 կմ²։ Այս վարչական միավորը համարվում է Սաուդյան Արաբիայի տարածքով 8-րդ ամենամեծ վարչական միավորը, որը իր հերթին բաժանվում է չորս մուհաֆազաների միջև ։
Վարչական միավոր
Հայիլի էմիրությունը իր հերթին բաժանվում է չորս մուհաֆազաների միջև, որոնք կառավարվում են տեղի կառավարիչների կողմից։ Կառավարիչների համար սահմանված է մեկ ընդհանուր սահմանադրություն։ Հայիլի էմիրության մուհավազաներն են.
Ծանոթագրություններ
Կատեգորիա:Սաուդյան Արաբիա
Air Liquide
Air Liquide, ֆրանսիական տեխնիկական ընկերություն։ Հիմնադրվել է 1902 թվականին։ Շտաբ-բնակարանը գտնվում է Փարիզում։ 2014 թվականի դրությամբ ընկերությունը ունեցել է 15 միլիարդ եվրոյի շրջանառություն ։
Շոմերակ
Շոմերակ (Chomérac), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 2689 մարդ, բնակչության խտությունը` 141.97 մարդ/կմ²։ Բնակավայրը զբաղեցնում է 18.94 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Լիոն քաղաքից` 120 կմ հարավ, Պրիվա քաղաքից` 6 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1878 աշխատունակ (15-64 տարեկան) բնակիչ, որոնցից ակտիվ էին 1362-ը, իսկ ոչ ակտիվները` 516։ Ակտիվության ցուցանիշը կազմում է 72,5 %։ 1362 աշխատունակ մարդկանցից աշխատել է 1278 անձ (683 տղամարդ և 595 կին)։ Գործազուրկ են եղել 84 անձ (35 տղամարդ և 49 կին)։ 516 անաշխատունակներից 197-ը եղել են աշակերտներ կամ ուսանողներ, 209-ը` թոշակառուներ, իսկ 110-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Քրիստինա Ասմուս
Քրիստինա Իգորևնա Ասմուս (Кристина Игоревна Асмус, իսկական ազգանունը՝ Մյասնիկովա (Мяснико́ва), ), կինոյի և թատրոնի ռուս դերասանուհի։
Կենսագրություն
Քրիստինա Ասմուսը ծնվել է 1988 թվականի ապրիլի 14-ին մերձմոսկովյան Կորոլյով քաղաքում, Իգոր Լվովիչ և Ռադա Վիկտորովնա Մյասնիկովների ընտանիքում։ Նա ունի երեք քույր. երկու ավագ քույրերը՝ Եկատերինան ու Օլգան, ծնվել է Սարատովում, իսկ կրտսերը՝ Կարինան, Կորոլյովում ։
Քրիստինա Ասմուսն զբաղվել է սպորտային մարմնամարզությամբ և ստացել սպորտի վարպետի կարգ ։ Դեռ դպրոցական տարիներին նա «МЕЛ» թատրոնում մասնակցել է Ե. Մախոնինայի «Իսկ արշալույսներն այստեղ խաղաղ են...» («А зори здесь тихие…») ներկայացմանը՝ կատարելով Ժենյա Կոմելկովայի դերը, իսկ դպրոցն ավարտելուց հետո Կորոլյով քաղաքի պատանի հանդիսատեսի թատրոնում կատարել է Ֆանտինի դերը Ն. Երմակովայի «Մադմուազել Տարժիի դիմանկարը» ներկայացման մեջ։
Դերասանուհի դառնալ Քրիստինա Ասմուսը որոշել է դեռ մանկության տարիներին՝ դիտելով «Վայրի հրեշտակ» սերիալը. նա եղել է դերասանուհի Նատալյա Օրեյրոյի երկրպագուհին ։
2005 թվականին Քրիստինա Ասմուսն ընդունվել է Մոսկվայի գեղարվեստական ակադեմիական թատրոնի դպրոց-ստուդիա՝ Կոնստանտին Ռայկինի կուրս, սակայն սովորել չի հաջողվել։
2008 թվականին Քրիստինա Ասմուսն ընդունվել է Մ. Շչեպկինի անվան թատերական ուսումնարան ՝ Բորիս Կլյուևի կուրս։
Կինոյում Քրիստինա Ասմուսը նկարահանվել սկսել է 2010 թվականին. նրա համար նորամուտային է եղել Վարյա Չերնոուսի դերը «Ինտերններ» կատակերգական սերիալում ։ Դրանից հետո նա նկարահանվել է «Տոնածառեր» («Ёлки»), «Վիշապի համախտանիշ» («Синдром дракона»), «Zолушка» ֆիլմերում։
2013 թվականին կատարել է կնոջ գլխավոր դերը «Փոխարինողը» («Дублёр»), իսկ 2014 թվականին՝ «Лёгок на помине» (հայ.՝ «Անունը տուր՝ սփռոցը գցիր») ֆիլմերում։
2014 թվականին Քրիստինա Ասմուսը մասնակցել է «Սառցե դարաշրջան-5» հեռուստաշոուին, որտեղ նրա զույգը եղել է Ալեքսեյ Տիխոնովը։
Քրիստինա Ասմուսն աշխատում է Մոսկվայի Մ. Երմոլովայի անվան դրամատիկական թատրոնում ։ Դստեր ծնունդից հետո նա աշխատանքի է վերադարձել 2014 թվականի հունվարի վերջին ։
Մասնակցել է «Քնի պահապանները», «Իվան Ցարևիչն ու Գորշ Գայլը» (Иван Царевич и Серый Волк) և «Օզ։ Վերադարձ Զմրուխտե քաղաք» մուլտֆիլմերի հնչյունավորմանը։
Անձնական կյանք
Քրիստինա Ասմուսը որոշ ժամանակ հարաբերություններ է ունեցել իր համակուրսեցու՝ Վիկտոր Ստեփանյանի հետ ։ Զույգ բաժանվել է Քրիստինա Ասմուսի՝ նկարահանումներով ծանրաբեռնված լինելու և այն պատճառով, որ նա ցանկացել է առաջին հերթին կառուցել իր կարիերան, ոչ թե անձնական կյանքը ։
Արտաքին հղումներ
Կատեգորիա:Ռուս դերասանուհիներ Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ
Հնդկեղեգ
Հնդկեղեգ, բամբուկ (Bambusa), հացազգիների ընտանիքի բամբականմանների ենթաընտանիքի բազմամյա, սակավադեպ միամյա բույս։ Ցողունը ծղոտի նման է, հանգույցներով և միջհանգուցային տարածություններով, բարձրությունը հասնում է մինչև 40 մ, տրամագիծը՝ 30 սմ։ Տերևները կարճ կոթունավոր են, ապրում են մեկ կամ մի քանի տարի։ Ցողունները գագաթնային մասում լավ ճյուղավորվում են, որի հետևանքով բույսը ծառի տեսք է ընդունում։ Ծաղիկները երկսեռ են, սովորաբար 6-առէջքանի։ Բնի արտաքին թաղանթի ամրության, միջնորմների առկայության, ներսի կողմից խողովակաձև դատարկության շնորհիվ հնդկեղեգըը իր կշռի համեմատությամբ շատ ամուր է։ Ծլելուց հետո այն աճում է զարմանալի արագությամբ՝ մեկ շաբաթում հասնելով մի քանի մետր բարձրության։ Հնդկեղեգը սկզբում սլաքի նման ձգվում է վերև և աստիճանաբար բարակում, իսկ ամենաբարձր մասում ճյուղերի ու տերևների ծանրության տակ աղեղնաձև թեքվում դեպի ցած։ Բույսն աճում է բարձրադիր մասերում, որոշ տեսակներ՝ նաև գետերի ափերին։ Հնդկեղեգի հողից դուրս եկող ծղոտացողունի ծայրերը շատ սուր են ու կարծր, դրանք հեշտությամբ ծակում են ամենաամուր հողը, դուրս գալիս մակերես։Հայտնի է հնդկեղեգի մոտ 600 տեսակ՝ տարածված առավելապես արևադարձային և մերձարևադարձային շրջաններում, հիմնականում՝ Հարավ-Արևելյաև Ասիայում, Մալայան կղզեխմբում։ Ամերիկայում և Աֆրիկայում համեմատաբար քիչ է աճում։
Հնդկեղեգն ամենուրեք ունի լայն կիրառություն։ Փայտացած խոշոր ցողուններից կառուցում են տներ, կամուրջներ, պատրաստում են ջրմուղի խողովակներ, կահույք, զամբյուղներ, վարագույրներ։ Երիտասարդ ընձյուղներն ու սերմերն օգտագործվում են սննդի մեջ։ Հնդկեղեգի որոշ տեսակների միջուկը պարունակում է քաղցր հյութ՝ հնդկեղեգնաշաքար։
Ալֆրեդ Մոլինա
Ալֆրեդ Մոլինա (Alfred Molina, ), թատրոնի և կինոյի բրիտանա-ամերիկացի դերասան։ «BAFTA», «Թոնի» և «Էմմի» մրցանակների կրկնակի նոմինանտ։
Հնդկեղեգ
Պատմություն
Հնդկեղեգը տարածված է Ճապոնիայում, Չինաստանում, Հնդկաստանի հյուսիսային շրջաններում։ Սակայն այն ավելի փարթամ աճում է միայն արևադարձային գոտու հասարակածային շրջաններում։ Հնդկեղեգը առաջին անգամ Եվրոպա է բերվել 1827 թվականին, սակայն մինչև այժմ էլ այդ աշխարհամասում այն չունի տնտեսական նշանակություն։ Բամբուկից պատրաստված զենքը օգտագործում են նաև աշխարհի մյուս ժողովուրդները․ տիբեթցիները անգլիական զորքերի դեմ կռվում էին բամբուկի թնդանոթներով։ 1904 թվականի ռուս–ճապոնական պատերազմի ժամանակ ճապոնացիները Պորտ–Արտուրի վրա գրոհելիս օգտագործել են հնդկեղեգի զենքեր։ Առաջին համաշխարհային պատերազմի ժամանակ գերմանական հեծելազորի որոշ տեսակները զինված էին հնդկեղեգի նիզակներով։ Բնիկները պատրաստում են ցանկացած երկարության և բարձրանալու համար շատ հարմար աստիճան, որի միջոցով ծառերի կատարներից իջեցնում են վայրի մեղուների փեթակները։ Սումատրա կղզու Պալեմբան քաղաքում կան փողոցներ՝ լողացող տներով, որոնք կառուցված են հնդկեղեգի խրձերից։ Մալայայի Լոմբոկ և Սուլավեսի կղզիներում շինարարական անտառանյութի թանկության պատճառով տները կառուցում են հնդկեղեգից։ Կալիմանատու կղզու գետերի և ձորերի վրա բամբուկից կառուցվում են կախովի կամուրջներ։ Հմուտ արհեստավորները բամբուկից պատրաստում են գեղեցիկ քամհարներ ու սրնգափողեր։ Տեղացիները հնդկեղեգից պատրաստում են թեթև և ամուր նավեր։ Վրաստանի մերձարևադարձային շրջաններում մշակվում է բամբուկի մի քանի տասնյակ տեսակ։ Բամբուկի այդ տեսակները լավ աճում են, երբ ջերմաստիճանը չի իջնում 18 °C–ից, իսկ տեղումները հասնում են 1200—1500 մմ։ Մեր հանրապետությունում հնդկեղեգի մշակման համար համեմատաբար նպաստավոր պայմաններ ունեն Իջևանի, Նոյեմբերյանի, Մեղրիի շրջանները։
Ալֆրեդ Մոլինա
Կենսագրություն
Մոլինան ծնվել է 1953 թվականի մայիսի 24-ին, Լոնդոնում՝ Ալֆրեդ անունով։ Նրա ծնողները ներգաղթյալներ են եղել, հայրը՝ Իսպանիայից, մայրը՝ Իտալիայից։ Մոլինան ավարտել է Գիլդհոլի երաժշտության և թատրոնի դպրոցը։ Առաջին անգամ իբրև դերասան հանդես է եկել 1978 թվականին The Losers կոչվող սիթքոմում։ Ֆիլմում առաջին անգամ հայտնվել է 1981 թվականին, դա եղել է երկրորդ պլանի դեր Ինդիան Ջոնսի մասին պատմող առաջին ֆիլմում՝«Կորցրած տապանի փնտրտուքներում»։ Առաջին լուրջ դերը եղել է 1985 թվականին, երբ Մոլինան հայտնվել է «Նամակ Բրեժնևին» ֆիլմում։ Մինչ 1990-ական թվականները Մոլինան շատ է աշխատել հեռուստատեսությունում, բայց հետո թողել է դա, հանուն թատրոնի և կինոյի։ Տասնամյակի կեսերին նա տեղափոխվել է ԱՄՆ։ 1990 թվականին Մոլինան խաղացել է այնպիսի ֆիլմերում ինչպիսիք են «Անհատ», «Դիակ» (1995 թ.), «Աննա Կարենինա» (1997 թ.), «Մագնոլիա» (2000 թվականին Մոլինան խաղացել է գլխավոր հակամարտող՝ «Շոկոլադ» տրագիկոմեդիայում։ Մոլինայի համար մեծ հայտնիությունը սկսվում է 2002 թվականին՝ մեքսիկացի նկարիչ Դիեգո Ռիվերի՝ Ֆրիդա Կալոյին նվիրված կենսագրական «Ֆրիդա» ֆիլմում դեր մարմնավորելուց հետո։ Այդ դերը Մոլինային բերում է BAFTA մրցանակի արժանացմանը։ Դրանից հետո ընդունում է երկու առաջարկ՝ առաջինը չարագործ բժիշկ Ասմինովի դերն էր՝ «Սարդ-մարդը- 2» կոմիքսում, մյուսը Դեն Բրաունի «Դա Վինչիի կոդը» ֆիլմում։ Մինչ ԱՄՆ մեկնելն Ալֆրեդը խաղացել է Թագավորական ազգային թատրոնում։ Երկու անգամ առաջադրվել է «Թոնի» թատերական մրցանակաբաշխությունում։ Ներկայումս Ալֆրեդ Մոլինան ԱՄՆ-ի քաղաքացի է համարվում։ 1986 թվականին ամուսնանում է դերասանուհի Ջիլլ Գասկոյնի հետ, ով իրենից մեծ է 16 տարի։ Նրանք ունեն աղջիկ՝ Ռեյչելը, ով ծնվել է 1980 թվականին և երկու տղաներ՝ Ադամը և Շոնը։
Հնդկեղեգ
Կիրառություն
Փայտանյութի բացառիկ ամրության, թեթևության, գեղեցիկ տեսքի համար բամբուկը բազմատեսակ կիրառություն ունի ժողովրդական տնտեսության տարբեր բնագավառներում։ Այն մեծ չափով օգտագործվում է դահուկային հենափայտերի, լեռնագնացների ցուպերի, կարթաձողերի, ձեռնափայտերի, ռադիոկայմերի, աստիճանների, ջերմատների նաև վահանների արտադրության համար։ Թեյագործական շրջաններում հնդկեղեգի բարակ և մանր ճյուղերից են պատրաստում թեյի տերևների հավաքման զամբյուղները, իսկ խաղողագործական շրջաններում պատրաստում են ցանկաշարեր խաղողի վազերի համար։ Հնդկեղեգը շատ լավ հումք է բարձր որակի թղթի և երաժշտական գործիքների արտադրության համար։ Այդ բույսի ցողունը կարելի է սուր դանակով կամ կացնով երկարությամբ կտրտել և բաժանել ցանկացած մեծության մասերի, որոնք լինում են չափազանց ամուր և ճկուն։ Մալայան կղզեխմբի կղզիների բնակիչները բամբուկի այդ սուր կտրվածքներից պատրաստում են նիզակների, նետերի ծայրապանակներ ։
Ալֆրեդ Մոլինա
Ծանոթագրություններ
Կատեգորիա:Բրիտանացի դերասաններ Կատեգորիա:20-րդ դարի դերասաններ Կատեգորիա:Բրիտանացի կինոդերասաններ Կատեգորիա:Թատրոնի դերասաններ Կատեգորիա:Բրիտանացի կինոպրոդյուսերներ Կատեգորիա:Հեռուստատեսային դերասաններ Կատեգորիա:Բրիտանացի հեռուստատեսային դերասաններ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կինոպրոդյուսերներ
Հնդկեղեգ
Ծանոթագրություններ
Կատեգորիա:Բույսեր այբբենական կարգով
Նամ Ջի Հյուն (դերասանուհի)
Նամ Ջի Հյուն (Հանգըլ․|남지현, ), հարավկորեացի դերասանուհի։ Նա փոքր դերասանուհի լինելուց հաջողությամբ դարձել է ճանաչված գլխավոր դերասանուհի ։ Հանդիսատեսի կողմից սիրված է «Թագուհի Սունդոկ», «Շոփինգի արքա Լուի», «Կասկածելի գործընկեր» և «100 օր իմ արքայազն» դորամաներում խաղացած իր դերերով։
Կրթություն
Նամը 2014 թվականին ընդունվել է Սոգանգի համալսարան՝ հոգեբանություն մասնագիտության բաժին ։
2004-2015․ Սկիզբ, փոքր դերասանուհի
Նամը իր կարիերան սկսել է որպես փոքր դերասանուհի, և հայտնի է Եդեմի արևելք (2008), Թագուհի Սունդոկ (2009) , Սուրբ ծննդին ձյուն կգա՞ (2009) , Հրեշտակի աչքեր (2014) և Ի՞նչ է պատահել իմ ընտանիքին (2014) դորամաներում խաղացած իր դերերով ։ Նա նաև նկարահանվել է Դետեկտիվ աղջիկ Պակ Հա Սոլ մինի սերիալում , Քեզ համար՝ ամբողջ հմայքով երիտասարդական դրամայում , Ապրելու պատճառ և Հուայի․ հրեշ տղա ֆիլմերում ։
2016-ներկա․ Աճող հայտնիություն և գլխավոր դերեր
2016 թվականին նա Սո Ին Գուկի հետ նկարահանվել է իր առաջին դորամայում՝ MBC-ի «Շոփինգի արքա Լուի» ռոմանտիկ կատակերգությունում, որտեղ հանդիսատեսին տպավորել է իր դերասանական տաղանդով ։
2017 թվականին Ջի Չանգ Ուկի հետ նկարահանվել է SBS-ի «Կասկածելի գործընկեր» իրավաբանական դրամայում ։ Շոուն վայելում էր հանդիսատեսի համակրանքի քիչ բաժինը, սակայն առաջ անցավ իր մրցակցից՝ գլխավորելով 20-49 տարեկանների ժողովրդագրական կարևոր ցուցանիշները, ինչպես նաև հոսքային հաղորդման գրաֆիկները, բրենդի ժողովրդականությունը և հեղինակությունը մի քանի շաբաթ շարունակ։
2018 թվականին Դո Կյոնգ Սուի հետ նկարահանվեց «100 օր իմ արքայազն» պատմական դրամայում ։ Սերիալը կոմերցիոն հաջողություն ունեցավ՝ դառնալով հինգերորդ բարձր վարկանիշային կորեական դրաման կաբելային հեռուստատեսության պատմության մեջ ։
2020 թվականին Նամը նկարահանվելու է «365․ ճակատագրին մարտահրավեր նետելով» ֆանտաստիկ առեղծվածային թրիլլերում՝ որպես պերֆեկցիոնիստ վեբթուն գրող ։
Արտաքին հղումներ
Կատեգորիա:Սեպտեմբերի 17 ծնունդներ Կատեգորիա:1995 ծնունդներ Կատեգորիա:Հարավկորեացի դերասանուհիներ Կատեգորիա:Դերասանուհիներ այբբենական կարգով Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:21-րդ դարի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Ալավուս
Ալավուս (Alavus), քաղաք կենտրոնական Ֆինլանդիայի հյուսիս-արևմուտքում, Հարավային Օստրոբոտնիա շրջանում։ Քաղաքի մակերեսը կազմում է 842,73 կմ² է, որից ջրային մակերեսը կազմում է 52,31 կմ² ։
Հղումներ
Կատեգորիա:Ֆինլանդիայի քաղաքներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Վիքիպեդիա:Հոդվածներ Module:URL-ի բարդ մուտքով
Էնկիդու
Էնկիդու ( EN.KI.DU3, «Էնկիի ստեղծած»), «Գիլգամեշ» շումերա-բաբելոնական հերոսական էպոսի գլխավոր հերոսներից մեկը։ Աստվածների խնդրանքով Էնկիդուն ստեղծվել է Արուրու աստվածուհու կողմից կավից ու թքից, որպեսզի դիմակայի Գիլգամեշի ամբարտավանություններին։ Ըստ առասպելի՝ նա եղել է վայրի մարդ, որ մեծացել է կենդանիների մոտ և չի շփվել մարդկանց հետ նախքան Շամխաթի կողմից գայթակղվելը։ Դրանից հետո նա սկսում է համագործակցել մարդկանց հետ և ծանոթանում քաղաքակրթությանը, որի գագաթնակետն է դառնում Ուրուկի թագավոր Գիլգամեշի դեմ պայքարը։ Էնկիդուն մարմնավորում է վայրի կամ բնական աշխարհը։ Չնայած Էնկիդուն իր ուժով ու դիմացկունությամբ հավասար է Գիլգամեշին, սակայն Էնկիդուն որոշ չափով հանդես է գալիս որպես հակադրություն քաղաքակիրթ, մարդկանց շրջանում մեծացած ռազմիկ թագավորին։ Էնկիդուն դառնում է թագավորի մշտական ուղեկիցն ու սիրելի ընկերը, որ մշտապես ուղեկցում է նրան իր արկածների ընթացքում։ Սակայն Էնկիդուի հիվանդությունն ու մահը ողբերգական կորուստ է դառնում Գիլգամեշի համար՝ նրան ստիպելով որոնել մահվանից փրկվելու և աստվածային անմահություն ձեռք բերելու ուղի։
Հնագույն աղբյուրներում երբեմն հիշատակվում է որպես Էաբանի կամ Էնկիտա։ Էնկիդուն նրա անվան ժամանակակից տարբերակն է։
Էնկիդուի կյանքը
Էնկիդուն վեց օր ու յոթ գիշեր է անցկացնում Շամխաթի հետ։ Դրանից հետո կենդանիները, Էնկիդուի վրայից առնելով կնոջ հոտը, հեռանում են նրանից, և Էնկիդուն հասկանում է, որ այլևս չի կարող վերադառնալ իր նախկին կյանքին ։ Էնկիդուն վերադառնում է Շամխաթի մոտ, որը նրան ծանոթացնում է քաղաքակրթությանը։ Այժմ նա հոտը պաշտպանում է գազաններից՝ հանդես գալով իր նախկին ընկերների դեմ։ Մորիս Ջաստրոն ու Ալբերտ Քլեյն այն կարծքին են հայտնել, թե նախապես գոյություն է ունեցել առանձին առասպել Էնկիդուի մասին, որում ներկայացվում է մի մարդու կյանքն ու ճակատագիրը, որ կնոջ հետ հարաբերությունների շնորհիվ գիտակցում է մարդկային արժանապատվությունը ։
Շամխաթն Էնկիդուին պատմում է Ուրուկ քաղաքի ու նրա թագավոր Գիլգամեշի մասին։ Էնկիդուն գնում է Ուրուկ և կռվի բռնվում Գիլգամեշի հետ, որպեսզի չափեն իրենց ուժը։ Գիլգամեշը հաղթում է, և նրանք դառնում են ընկերներ։
Արկածներ Գիլգամեշի հետ
Էնկիդուն օգնում է Գիլգամեշին կռվել Մայրիների անտառի պահապան Խումբաբայի դեմ և սպանել նրան։ Էնկիդուն ընտրում է բարձր ծառերից մեկը, որ նրանից նոր դուռ պատրաստի Էնլիլի տաճարի համար, որ գտնվում էր Ուրուկում։ Հետագայում նա Գիլգամեշին օգնում է սպանել Գուգալանային՝ երկնային ցլին, որին աստվածներն ուղարկել էին սպանելու Գիլգամեշին որպես վրեժ Իշտար աստվածուհու սերը մերժելու համար։ Իշտարը պահանջում է, որ երկու ընկերներն էլ պատժվեն ցլին սպանելու համար։ Շամաը դիմում է մյուս աստվածներին՝ խնդրելով չսպանել նրանց, սակայն փրկվում է միայն Գիլգամեշը։ Էնկիդուն մահանում է հիվանդությունից։ Նա մարմնավորում է այն հերոսին, որ արժանանում է փառքի, սակայն վաղ է մահանում ։ Գիլգամեշը, վշտացած ընկերոջ կորստից, գնում է որոնելու Ուտնապիշտիմին, որպեսզի ձեռք բերի հավերժական կյանք։
Գոյություն ունի առասպելի մեկ այլ տարբերակ, որում ներկայացվում է Էնկիդուի ճանապարհորդությունն անդրաշխարհում, սակայն շատ գիտնականներ կարծում են, որ դա էպոսի շարունակությունն է կամ հավելումը, քանի որ այն մի քանի անգամ վերափոխվել է։ Ջրհեղեղի մասին բաժինը նույնպես համարվում է հավելում ։
Գոյություն ունի տարածվող կարծիք, թե Գիլգամեշի ու Էնկիդուի հարաբերությունները կրել են էրոտիկ բնույթ ։
Արտաքին հղումներ
Կատեգորիա:Առասպելական արարածներ այբբենական կարգով Կատեգորիա:Շումերական մշակույթ
Տավերա
Տավերա (Tavera), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Չելավո Մեցանա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A324։
Բնակչություն
Համայնքի բնակչությունը 2008 թվականին կազմում էր 389 մարդ։
Տնտեսություն
2007 թվականի տվյալներով 232 աշխատունակ տարիքի մարդկանցից (15-64 տարեկան) 157-ը տնտեսապես ակտիվ էին, 75-ը անգործունակ (ակտիվության ցուցանիշը 67,7 %, 1999 թվականին եղել է՝ 55,5 %)։ 157 աշխատունակ բնակիչներից 141-ը աշխատում էին (84 տղամարդ և 57 կին), անաշխատանք էին 16-ը (5 տղամարդ և 11 կին)։ 75 անգործունակ մարդկանցից 10-ը աշակերտներ կամ ուսանողներ են, 36-ը թոշակառու, 29-ը անաշխատունակ էին այլ պատճառներով ։
2008 թվականին կոմունայում հաշվվել են 166 հարկատու տնտեսություններ, որտեղ ապրել է 329 մարդ։ Միջին եկամուտը մեկ մարդու հաշվով կազմել է 15 489 եվրո ։
Արտաքին հղումներ
Կատեգորիա:Ֆրանսիայի համայնքներ
Ֆրանսուա Մալերբ
Ֆրանսուա դը Մալերբ (François de Malherbe, ), ֆրանսիացի բանաստեղծ, թարգմանիչ, ֆրանսիական կլասիցիզմի հիմնադիրը պոեզիայում։
Հիմնականում գրել է ներբողներ, ստանսներ՝ նվիրված թագավորական ընտանիքի անդամներին։ Մալերբը հայտնի է լեզվի և բանաստեղծության ասպարեզում կատարած իր ռեֆորմով։ Ի հակադրություն իր նախորդների՝ նա պահանջում էր ֆրանսերենը մաքրել հունական և լատինական փոխառություններից, հնաբանություններից, գավառաբանություններից և հենվել Փարիզի բնակչության լայն շրջանների կենդանի խոսակցական լեզվի վրա։
Ծանոթագրություններ
Կատեգորիա:Ֆրանսիացի բանաստեղծներ Կատեգորիա:Ֆրանսիացի թարգմանիչներ Կատեգորիա:Ֆրանսիացի գրաքննադատներ
Դեյվիդ Գեյլի կյանքը
«Դեյվիդ Գեյլի կյանքը» (The Life of David Gale), ռեժիսոր Ալան Պարքերի 2003 թվականի դետեկտիվ դրաման է, հանուն արդարության հաղթանակի ինքնազոհողության մասին։ Գլխավոր դերերում նկարահանվել են` Քևին Սփեյսին և Քեյթ Ուինսլեթը։
Սյուժե
Լրագրողուհի Բեթսի Բլումը ժամանում է բանտ, մահապատժից առաջ, վերջին երեք օրվա ընթացքում բանտարկյալ, Տխասի համալսարանի նախկին պրոֆեսոր Դևիդ Գեյլից հարցազրույց վերցնելու համար։ Մահապատժից առաջ, երեք օրվա ընթացքում Գեյլը Բեթսի Բլումին պատմում է իր կյանքի մասին։
Նախկինում Գեյլը և նրա նախկին ընկերուհին` Կոնստանսը Տեխաս նահանգում մահապատժի դեմ պայքարի ակտիվիստ և առաջնորդներ էին։ Հասարակությունը և իշխանությունը մշտապես մերժում էին մահապատժի անթույլատրելիության մասին փաստարկները։ Նրանց պարզապես առաջարկում էին նշել Տեխասում մահապատժի ենթարկված անմեղ մարդու անուն, իսկ նրանք ոչինչ չունեին պատասխանելու։ Բացի այդ Գեյլի հետ նրա վատ առաջադիմությամբ ուսանողուհիներից մեկը սեռական մտերմության էր ուզում հասնել, իսկ երբ դա տեղի է ունենում աղջիկը «բռնաբարության» բողոք է ներկայացնում ոստիկանություն։ Գեյլին դժվարությամբ է հաջողվում ապացուցել իր անմեղությունը։ Նրա բարեկեցիկ ընտանեկան կյանքը և կարիերան կործանվում են։ Նրան հավատարիմ է մնում միայն Կոնստանսը։ Բայց մահապատժի դեմ նրանց պայքարը դառնում է անհեռանկարային։
Հանկարծակի Կոնստանսին մահացած են գտնում և նրա սպանության համար ձերբակալում են Դևիդին, քանի որ այս անգամ ևս հանցանշանները մատնանշում են նրան։ Դատարանը նրան մահապատժի է դատապարտում։
Սակայն իր վերջին երեք հացազրույցների ընթացքում Գեյլը բացատրում է լրագրողուհուն, որ նա երկրորդ դեպքում ևս մեղավոր չէ։ Այդ ժամանակ Բեթսի Բելումի մոտ հայտնվում է նրա անմեղությունը ապացուցող տեսաերիզ, որտեղ դրոշմված են Կոնստանսի մահվան հանգամանքները, և հոլովակ, որ Կոնստանսը ինքն է կազմակերպել ինքնասպանություն, իսկ այդ ամենը տեսագրում է նրանց գործընկերներից մեկը՝ Դաստի Ռայթը։ Ստացվում է, որ մահապատժի դեմ շարժման ակտիվիստ Կոնստանսը կանխամտածված զոհաբերել է իր կյանքը, որպեսզի իր գործընկերոջը սխալմամբ մահապատժի դատապարտեն։
Կատարվող անարդարությունից սարսափած Բեթսի Բլումը շտապում է, բայց նրան մի քանի րոպե չի հերիքում ներկայացնելու տեսաերիզը և կանխելու Դևիդի մահպատիժը։ Նրան այնուամենայնիվ մահապատժի են ենթարկում։ Մահապատիժը մեծ աղմուկ է բարձրացնում ԶԼՄ_ում, բանտի մոտ հավաքվում են մեծ թվով ցուցարարներ, հեռուստաընկերությունները ռեպորտաժ են պատրաստում։ Բեթսի Բլումը տեսաերիզը փոխանցում է ԶԼՄ-ին, և բոլորին պարզ է դառնում, որ Դևիդի մահապատիժը արդարադատության սխալն էր։ Տեխաս նահանգի իշխանությունները ստիպված են աստիճանաբար նահանջել մահապատժի վերացման հասարակության պահանջների առջև։
Այդ ընթացքում Գեյլի փաստաբանը Ռեյթին է փոխանցում կես միլիոն դոլար, որը ամսագիրը նրան է հանձնում կատարած աշխատանքի համար։ Ռայթը այն ուղարկում է Իսպնիա՝ նախկին տիկին Գեյլին, նամակի հետ, որտեղ Բերլին (ուսանողուհին, որին Դևիդը իբրև բռնաբարել էր) ներողություն է խնդրում։ Նա հասկանում է, որ իր նախկին ամուսինը նևրան ճշմարտությունն էր ասել։
Որոշ ժամանակ անց Բեթսի Բլումը փոստով ևս մեկ տեսաերիզ է ստանում։ Այնտեղ տեսագրված էր Կոնստանսի ինքնասպանության մանրամասները։ Բեթսին տեսնում է, որ ինքնասպանության ժամանակ նրա մոտ էր նաև Գեյլը։ Բեթսի Բլումը հասկանում է, որ Կոնստանսի ինքնասպանությունը կազմակերպել էին, ոչ միայն նա և իր գործընկերը այլ նաև Գեյլը։
Քննադատություն
IMDb կայքում ֆիլմը ունի 10-ից 7.5 վարկանիշ, հիմնված 85 հազար ձայների վրա.
Ֆիլմը արժանացել է բացասական արձագանքների։ Այսպես, ամերիկացի հայտնի կինոքննադատ Ռոջեր Էբերթը ֆիլմին 4 աստղից տվեց 0, ավելացնելով. :
Մրցանակներ և անվանակարգեր
2003 թվականին ֆիլմը ընդգրկվել է Բեռլինի կինոփառատոնի մրցութային ծրագրի մեջ և առաջադրվել «Ոսկե արջ» մրցանակի։
Արտաքին հղումներ
Կատեգորիա:2003 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Իսպաներեն ֆիլմեր Կատեգորիա:Գերմանական քրեական ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Բրիտանական ֆիլմեր Կատեգորիա:Գերմանական ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ինքնասպանության մասին ֆիլմեր
Ունցիալ գիր
Ունցիալ գիր (լատ․՝ uncialis), լատինական և հունական գրի գեղագիր տարբերակը, որ տարածված է եղել 4-9-րդ դարերում։ Ունցիալ գիրն ունի հավասար խոշոր կորերով տառեր, որոնք դուրս չեն գալիս տողի սահմաններից․ գրվել է առանց կցագրերի և բառական առանձնացումների։ 8-րդ դարում դուրս է եկել գործածությունից և որոշ ժամանակ պահպանվել է որպես վերնագրերի գիր։
Կատեգորիա:Հունական այբուբեն
Հնչյունական օրենք
Հնչյունական օրենք, լեզվի զարգացման ընթացքում նրա հնչյունական համակարգում կամ բառի հնչյունական կազմում տեղի ունեցող կանոնավոր փոփոխությունները։ Տարբերում են ընդհանուր պատմական և փոխազդեցական հնչյունափոխություններ։ Պատմական հնչյունափոխությունը տեղի է ունենում բոլոր դեպքերում, որտեղ հանդիպում է համապատասխան հնչյունը՝ ընդգրկելով նույն կարգի բոլոր դեպքերը (օրինակ՝ գրաբարի աւ >օ բոլոր դեպքերում), երկրորդը՝ միայն որոշակի հնչյունական պայմաններում (շեշտի տեղափոխության հետևանքով առաջացող հնչյունափոխություն՝ տեր-տիրոջ)։ Հնչյունական օրենքները գործում են լեզվի զարգացման որոշակի ժամանակաշրջանում, հնչյունական միջավայրում և արեալում (տարածքում)։ Բացառությունները տվյալ հնչյունական օրենքից պայմանավորված են այլ հնչյունական օրենքների կամ օրինաչափությունների ազդեցությամբ։ Հնչյունական օրենքի գաղափարը լեզվաբանության մեջ մտցրել է Ա. Շլայխերը։ Տեսությունն առավել ամբողջական մշակել են երիտքերականների գերմանական դպրոցի ներկայացուցիչները (Հ. Օստհոֆ, Կ. Բրուգման, Կ. Վեռներ և ուրիշներ)։ Պատմական հնչույթաբանության զարգացման շնորհիվ հնչյունական օրենքները մեկնաբանվում են հնչույթի տեսության լույսի տակ։
Կատեգորիա:Լեզվաբանություն
Լիխտենշտայնի պատմություն
Լիխտենշտայնի տարածքը հռոմեացիների ժամանակ մտել է Ռեցիա պրովինցիայի մեջ (մեր թվարկությունից առաջ 15-ից)։ Վաղ միջնադարում հանդիսացել է Շվաբիա դքսության մի մասը։ Հետագայում այստեղ առաջացել են Վադուց կոմսությունը (1342) և Շելլենբերգ տիրույթը (Սրբազան հռոմեական կայսրությանկազմում)։ 1699-1712 թվականներին այդ հողերը ձեռք է բերել Լիխտենշտայն տոհմի ավստրիական իշխանը։ 1719 թվականին (Լիխտենշտայնի կազմավորման տարեթիվը) դրանք միավորվել են Լիխտենշտայնի իշխանության մեջ, որն անմիջական կախում ուներ կայսրությունից։
1806 թվականին Լիխտենշտայնը մտել է Հռենոսյան միության մեջ, 1815-1866 թվականին՝ Գերմանական միության կազմի մեջ, 1876-1918 թվականներին սերտորեն կապված էր Ավստրո-Հունգարիայի հետ։ 1921 թվականին (պաշտոնապես հանդիսանալով ինքնուրույն պետություն), փաստորեն անցել է Շվեյցարիայի հովանավորության տակ։ 1924 թվականին Լիխտենշտայն միացել է Շվեյցարական մաքսային միությանը։
Լիխտենշտայնի դիվանագիտական ներկայացուցչությունն իրականացնում է Շվեյցարիան։
Հնէաբուսաբանություն
Հնէաբուսաբանություն, հնաբուuաբանություն, պալեոբոտանիկա, պալեոֆիտոլոգիա, ուսումնասիրում է բրածո բույսերի մորֆոլոգիան, անատոմիան, ֆիլոգենիան և սիստեմատիկան՝ ըստ ապարներում պահպանված բուսական մնացորդների և դրոշմների։ Հնէաբուսաբանությունը հնարավորություն է ընձեռում վերականգնել անցյալ երկրաբանական ժամանակաշրջանների բուսական աշխարհի պատմությունը և, հենց դրանով, ըմբռնել ժամանակակից բույսերի ծագումը։ Հնէաբուսաբանությունը հնէաբանության մի մասն է և կարևոր նշանակություն ունի մայրցամաքային, հատկապես ածխաբեր, նստվածքների շերտագրության մշակման համար, քանի որ բույսերի մնացորդների հետազոտության տվյալների հիման վրա որոշվում է շերտերի հասակը և կատարվում նրանց համադրումը տարբեր շրջաններում։ Հնէաբուսաբանական ուսումնասիրությունների արդյունքները կիրառվում են նաև հնէակլիմայական և հնէաաշխարհագրական վերականգնումների ժամանակ։ Հնէաբուսաբանության բաժանումը մի շարք ուղղությունների (մորֆոլոգիական հնէաբուսաբանություն, սիստեմատիկ հնէաբուսաբանություն, ֆլորիստիկ հնէաբուսաբանություն, հնէաէկոլոգիա) պայմանավորված է ուսումնասիրվող բուսական մնացորդների պատկանելությամբ այս կամ այն օրգանին (տերևներ, պտուղներ ու սերմեր, բնափայտեր, բեղմնիկներ ու ծաղկափոշիներ) և բրածո վիճակում նրանց պահպանման ձևով (ֆիտոլեյմներ, քարացուկներ, դրոշմներ)։ Բրածո ջրիմուռների պլանկտոն ձևերի հետազոտությունը գնալով ձեռք է բերում ավելի մեծ շերտագրական արժեք։ Օրգանական աշխարհի զարգացման վաղ փուլերի ըմբռնման համար խիստ կարևոր է հնագույն ջրիմուռների և մանրէների ուսումնասիրությունը։
Կատեգորիա:Հնէաբուսաբանություն Կատեգորիա:Բուսաբանության բաժիններ
Սեն Մարտեն լը Շատել
Սեն Մարտեն լը Շատել  (Saint-Martin-le-Châtel), կոմունա Ֆրանսիայում՝ Ռոն-Ալպեր երկրամասի Մոնրևել ան Բրես կանտոնում։ Համայնքի շրջանը Բուրկ ան Բրեսն է։
Կոմունայի կոդը՝ 01375։
Աշխարհագրություն
Կոմունան Փարիզ քաղաքից գտնվում է 360 կմ հարավ-արևելք, դեպի հյուսիս Լիոն քաղաք, 65 կմ է և 13 կմ հյուսիս-արևմուտք Բուրկ ան Բրեսից ։
Կլիմա
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ լինում են ոչ հաճախ, հիմնականում ամռան ամիսներին։
Բնակչություն
Կոմունայի բնակչությունը 790 թվականին կազմել է 881 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 511 մարդկանցից 414-ը տնտեսապես ակտիվ են եղել, 97-ը՝ պասիվ (ակտիվության ցուցանիշը` 81,0% է, 1999 թվականին՝ 74,6%)։ 414 ակտիվ բնակիչներից աշխատել են 394 -ը (207 տղամարդ, 186 կին), գործազուրկ է եղել 20 մարդ (12 տղամարդ և 8 կին)։ 97 պասիվներից 41 հոգի եղել են աշակերտ կամ ուսանող, 37-ը՝ թոշակառու, 19 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Alcatel-Lucent
Alcatel-Lucent, ֆրանս-ամերիկյան հասարակական ընկերություն։ Հիմնադրվել է 2006 թվականին։ Շտաբ-բնակարանը գտնվում է Փարիզում։ 2013 թվականի դրությամբ ընկերությունը ունեցել է 14 միլիոն եվրոյի շրջանառություն ։
Արտաքին հղումներ
Կատեգորիա:Ֆրանսիայի ընկերություններ
Դանիելա Իրաշկո-Շտոլց
Դանիելա Իրաշկո-Շտոլց (Daniela Iraschko-Stolz, ), ավստրիացի դահուկորդուհի, 2011 թվականի աշխարհի չեմպիոն, 2015 թվականի աշխարհի առաջնության բրոնզե մեդալակիր։ FIS առաջնությունների բազմակի հաղթող (2000, 2001, 2002, 2005, 2010 - անհատական առաջնությունում, 2000, 2001, 2002, 2004, 2005 - թիմային առաջնությունում), արծաթե մեդալակիր (2011 - անհատական առաջնությունում) և բրոնզե մեդալակիր (1999- անհատական առաջնությունում)։ Մայրցամաքային գավաթի առաջնության հաղթող (2009/10, 2010/11)։ Աշխարհի գավաթի էտապների բազմակի հաղթող։ Աշխարհի գավաթակիր (2014/2015)
Դանիելա Իրաշկո-Շտոլցն զբաղվում է նաև պրոֆեսիոնալ ֆուտբոլով։ Հանդես է գալիս որպես «Վակեր» ակումբի կանանց թիմի դարպասապահ ։
Արտաքին հղումներ
Կատեգորիա:Ավստրիացի դահուկորդներ
Գիտությունն Ավստրիայում
Նշանավոր Ավստրիացի գիտնականներ
XIX և XX դարերում Ավստրիան համարվում էր եվրոպական գիտական կենտրոն և աշխարհին է նվիրել շատ ճանաչված գիտնականներ։
Սիրամարգակներ
Սիրամարգակներ (Attacidae կամ Saturniidae), գիշերային թիթեռների ընտանիք։ Խոշոր են, թևերի բացվածքը՝ 7, 5 - 25 սանտիմետր։ Առջևի զույգ թևերը մեծ են, եռանկյունաձև, ետինները՝ փոքր և կլորավուն։ Թևերի կենտրոնում, սիրամարգի փետուրների նման, ունեն խոշոր, բազմերանգ, աչքանման բծեր (այստեղից՝ անվանումը)։ Մարմինը համեմատաբար փոքր է, աղվամազոտ։ Թիթեռները չեն սնվում, ապրում են մինչև 10 օր։ Արուների հոտառությունը լավ է զարգացած (կարող են հոտառությամբ հայտնաբերել մի քանի կիլոմետր հեռու գտնվող էգին)։ Թրթուրները մեծ են (մինչև 15 սանտիմետր), սնվում են տերևներով։ Հայտնի է սիրամարգակի մոտ 1000 տեսակ, տարածված գլխավորապես արևելյան կիսագնդի արևադարձային շրջաններում։ Որոշ սիրամարգակներ (կաղնու մետաքսագործներ) բազմացվում են մետաքսաթելի ստացման համար։
Կատեգորիա:Թիթեռներ
Գիտությունն Ավստրիայում
Բժշկություն և հոգեբանություն
Ավստրիացի գիտնականների հետազոտության հիմնական ոլորտներից են եղել նաև բժշկությունն ու հոգեբանությունը, որոնք հիմնադրել և զարգացրել է հայտնի միջնադարյան բժիշկ Պարացելսը։
Տնտեսություն
Ավստրիայի տնտեսագիտության դպրոցը համարվում է լավագույններից մեկն աշխարհում։ Այն բարձր հիմքերի վրա են դրել այնպիսի գիտնականներ, ինչպիսիք են՝ Կառլ Մենգերը, Յոզեֆ Շումպետերը, Օյգեն Բյոմ-Բավերկը, Լյուդվիգ ֆոն Միզեսը, Ֆրիդրիխ ֆոն Վիզերը, Ֆրիդրիխ ֆոն Հայեկը ։
Ունքյար-Իսքեկեսիի պայմանագիր
Ունքյար-Իսքեկեսիի պայմանագիր 1833, կնքվել է Ռուսաստանի և Թուրքիայի միջև, Ունքյար-Իսքելեսիում (սուլթանի ամառային նստավայրը Կ․ Պոլսի մոտ), հունիսի 26 (հուլիսի 8)-ին։ 1831-1833 թվականների եգիպտական ճգնաժամի (երբ Մուհամմադ Ալիի հաղթանակները սպառնում էին Օսմանյան կայսրությանը) ժամանակ, ցարական կառավարությունը Թուրքիայում իր ազդեցությունն ուժեղացնելու նպատակով, սուլթան Մահմուդ II-ին առաջարկեց ռազմական օգնություն, որը պաշտոնապես խնդրել էր թուրք, կառավարությունը։ 1833 թվականի փետրվարին Բոսֆոր ժամանեցին ռուսական ռազմանավերը, իսկ ապրիլին շուրջ 14 հազար ռուսական զինվորներ ափ իջան Ունքյար-Իսքելեսիում և փակեցին եգիպտական բանակի ճանապարհը դեպի Կ․ Պոլիս։ Ռուս-թուրքական մերձեցումից անհանգստացած Անգլիան և Ֆրանսիան նպաստեցին Եգիպտոսի և Թուրքիայի հաշտեցմանը (1833 թվականի մայիս)։ Թուրքիայից ռուսական ուժերի դուրս բերման նախօրյակին, Ունքյար-Իսքելեսիում կնքվեց Ունքյար-Իսքեկեսիի պայմանագիրը, համաձայն որի Ռուսաստանը պարտավորվում էր անհրաժեշտության դեպքում Թուրքիային ցուցաբերել ռազմական օգնություն։ Պայմանագրի գաղտնի հոդվածի համաձայն, Թուրքիան պարտավորվում էր պատերազմի դեպքում Ռուսաստանի պահանջով փակել Դարդանելի նեղուցը բոլոր օտարերկրյա ռազմանավերի համար։ Ունքյար-Իսքեկեսիի պայմանագիրը նշանակում էր Ռուսաստանի դիրքերի ուժեղացումը Մերձավոր Արևելքում, որը և հանգեցրեց արևմտյան եվրոպայի տերությունների հետ Ռուսաստանի հարաբերությունների սրման։ 1840-1841 թվականներին Ռուսաստանը համաձայնվեց չնորոգել պայմանագիրը և ստորագրեց նեղուցների վերաբերյալ կոնվենցիա։
Կատեգորիա:Ռուս-թուրքական հարաբերություններ Կատեգորիա:Ծովային իրավունք Կատեգորիա:Ռուսական կայսրության պայմանագրեր Կատեգորիա:Ստամբուլի պատմություն Կատեգորիա:Սևծովյան նեղուցներ
Գողերի արքայադուստրը
«Գողերի արքայադուստրը» (Princess of Thieves), 2001 թվականի ամերիկյան արկածային ֆիլմ։
Սյուժե
1184 թվականին Անգլիայում ծնվում է Ռոբին Հուդի երեխան։ Նոթինգհեմի շերիֆը, որն ատում էր ավազակներին, նա մտածում է սպանել նորածնին, բայց իմանալով, որ աղջիկ է ծնվել, որոշում է, որ իր համար նա վտանգ չի ներկայացնում։
1199 թվական` Գվինը՝ Ռուբին Հուդի դուստրը, հանգիստ կյանք է վարում գյուղում, ընկերություն անում Ֆրոդերիկի հետ, որն իր տարեկիցն է։ Նրա հայրը, որը մշտապես ուղևորությունների մեջ է, հազվադեպ է այցելում դստերը, իսկ վերջինս էլ կատարելապես տիրապետում է ձիավարությանն ու նետաձգությանը։ Շոտուվ լուր է ստացվում, որ թագավորը մահամերձ է, և անգլիական գահի համար պետք է պայքարեն թագավորի կրտսեր եղբայր արքայազն Ջոնն ու թագավորի ապօրինի որդին՝ արքայազն Ֆիլիպը։ Հասարակ աղքատների համար նախընտրելի է բարի ու զվարթ Ֆիլիպը, քան չար ու դաժան Ջոնը, այդ պատճառով էլ Ռոբին Հուդը պետք է դիմավորի Ֆրանսիայից վերադարձող Ֆիլիպին և ուղեկցի նրան Լոնդոն, քանի որ Ջոնն անկասկած ամեն գնով կփորձի սպանել նրան։ Գվինը հորը խնդրում է իրեն տանել այդ գործին, սակայն նա մերժում է։ Այդ ժամանակ աղջիկը կտրում է մազերն, հագնում տղամարդու հագուստ և գնում հոր հետևից։ Նրա հետ գնում է Ֆրոդերիկը։
Շուտով անտառում արքայազն Ջոնի մարդիկ գերի են վերցնում Ֆրոդերիկին, ապա շերիֆը բաց է թողնում նրան, որպեսզի նա իրենց տանի Ռոբին Հուդի մոտ։ Այդպես էլ լինում է, և Ռոբին Հուդն ու նրա ընկեր Ուիլը բռնվում են, իսկ Ֆիլիպին դիմավորելու է գնում Ջոնի մարդը։ Հանդիպելով Ֆրանսիայից վերադարձողներին՝ նա սխալմամբ սպանում է ոչ թե Ֆիլիպին, այլ նրա ծառային՝ Կոնրադին, իսկ արքայազնը կարողանում է փախչել. այժմ նա երազում է վերադառնալ Ֆրանսիա՝ իր նախկին անհոգ կյանքին և հեռու մնալ Անգլիայի դաժանություններից։ Թափառելով անտառում՝ արքայազնը հանդիպում է Գվինին, և սկսում ճանապարհորդել նրա հետ, ընդ որում՝ Ֆիլիպն իրեն ներկայացնում է որպես Կոնրադ, որն իր սպանված ծառան էր։
Աստիճանաբար, հատկապես Ռոբին Հուդի թիմի հետ հանդիպելուց հետո Ֆիլիպն տոգորվում է երկրի հանդեպ պատասխանատվության զգացումով և հրապարակավ հայտարարում, որ իրականում ինքը արքայազնն է։ Ոգեշնչված ավազակները պատրաստ են հետևել նրան, քանի որ պետք է խանգարել թագադրումը, որն արդեն սկսվել է, և փրկել Ռոբին Գուդին Թաուերից։
Արտաքին հղումներ
Կատեգորիա:Ամերիկյան արկածային ֆիլմեր Կատեգորիա:Բրիտանական արկածային ֆիլմեր Կատեգորիա:Ամերիկյան մարտաֆիլմեր Կատեգորիա:2001 ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան հեռուստաֆիլմեր Կատեգորիա:Անգլերեն ֆիլմեր Կատեգորիա:Ֆիլմեր Ռոբին Հուդի մասին Կատեգորիա:Բրիտանական մարտաֆիլմեր Կատեգորիա:2000-ականների արկածային ֆիլմեր Կատեգորիա:Ամերիկյան պատմական ֆիլմեր Կատեգորիա:Դիսնեյյան ֆիլմեր Կատեգորիա:Բրիտանական պատմական ֆիլմեր Կատեգորիա:2000-ականների ռոմանտիկ դրամա ֆիլմեր
Allianz
«Allianz», գերմանական ընկերություն։ Հիմնադրվել է 1890 թվականին։ Գլխամասը գտնվում է Մյունխենում։ 2010 թվականին գրավել է 20-րդ տեղը «Fortune Global 500» մրցույթում ։
Կարմիր հրապարակ (Վիբորգ)
Կարմիր հրապարակ (Кра́сная площадь), Վիբորգի գլխավոր հրապարակը, որը չորս կողմից սահմանափակված է Լենինի պողոտայով, Սուվորովի պողոտայով, Սեվերնայա փողոցով և Ուշակովի փողոցով։
Պատմություն
Ի սկզբանե Շվեդիայի և Ռուսաստանի քարտեզների վրա այն կոչվել է Կարմիր Ջրհորի հրապարակ (Röda Brunns Torget), ֆիններեն՝ Կարմիր աղբյուրի հրապարակ (Punaisenlähteentori), տեղանքի անվանումը կապվում է այստեղ տեղակայված ջրհորի անվան հետ, որը կոչվել է «կարմիր», ինչպես նշվում է լեգենդում, 1599 թվականին նոր գահակալ Կառլ IX Վասայի հրամանով գահընկեց արված թագավոր Սիգիզմունդ III Վազայի համախոհների մահապատժից հետո։ Փոխարքա Արվիդ Տավաստը և նրա որդին գլխատվել են և նրանց գլուխները դրվել էր Կլոր աշտարակի մոտ։ Այս իրադարձությունը կոչվել է «վիբորգյան ջարդ»։ 20-րդ դարի երեսունականներին, երբ քաղաքում անցկացվել է ջրամատակարարման ժամանակակից համակարգ, ջրհորն այլևս անհրաժեշտ չի եղել, և այն լցվել է։ Հրապարակի հյուսիսային կողմում կառուցվել է տաղավար իր բեռնային կշեռքներով, իսկ տարածքն օգտագործվել է շուկայական առևտրի կազմակերպման համար։
Խորհրդա-ֆիննական պատերազմից (1939-1940) հետո հրապարակը ստացել է ներկայիս անվանումը, և 1957 թվականին կշեռքային տաղավարի տեղում կանգնեցվել է Լենինի հուշարձանը ։
Հրապարակում անցկացվում են հիմնական տոներին նվիրված միջոցառումներ` «Քաղաքի օր», «Հաղթանակի օր» և այլն ։
Կառուցապատում
Հրապարակի ճարտարապետական համալիրի ամենահին հատվածը ներկայումս գոյություն չունի։ 1877 թվականին ճարտարապետ Ֆրեդերիկ Օդենվալի նախագծով հրապարակի հյուսիսարևմտյան կողմում կառուցվել են երկու փայտե մեկ հարկանի բնակելի շենքեր։ 1904 թվականին դրանք վերակառուցվել են Աուգ Կարլսոնի նախագծով։ Ավելացվել են ապակե ցուցափեղկեր և երկու շենքերին կից կառուցվել են նեղ կցակառույցներ, որոնք երեսապատվել են քարերով։ Շենքերից մեկում տեղակայված էր մարզային բանտի խանութը։ Երկու շենքերն էլ չեն պահպանվել։ Խորհրդային տարիներին նախատեսված էր դրանց տեղում կառուցել ԽՄԿԿ-ի քաղաքային կոմիտեի և քաղաքային խորհրդի գործադիր կոմիտեի շենքը ներկառուցված տրիբունայով։ Այդ տարածքում մինչև 20-րդ դարի վերջը պահպանվել է տրիբունան, իսկ 2005 թվականին կառուցվել է ժամանակակից բնակելի շենք, որտեղ տեղակայված են խանութներ ու բանկերի մասնաճյուղեր։ 1938 թվականին Օ. Կալիոյի նախագծով ֆունկցիոնալիզմի ոճով կառուցվել է երեք մասից բաղկացած բազմաբնակարան շենք բանկային տարածքներով և մշակութային հաստատություններով։
Տարածքում պահպանված ամենահին շենքը, այսպես կոչված, «Դեղատների տուն»-ն է, որը գտնվում է Լենինի և Սուվորովի պողոտաների անկյունում (հարավային անկյուն)։ Շենքի նախագիծը 1887 թվականին մշակել է Ֆրեդրիկ Տեսլեֆը։ Շինարարությունն ավարտվել է 1888 թվականին։ Եռահարկ շենքի առաջին հարկը զբաղեցրել է Էրկկի Կոյվուլեխտոյի դեղատունը, որը հիմնադրվել է 1857 թվականին։ 1905 թվականին շենքի արտաքին տեսքը փոխվել է ճարտարապետ Ալլան Շուլմանի նախագծով, իսկ դեղատան մի մասը հաձնվել է Rauta ja Konetarve Oy ընկերությանը։ Խորհրդա-ֆիննակա պատերազմի (1939-1940) տարիներին շենքը զգալիորեն վնասվել է և հետպատերազմյան տարիներին այն վերստին նախագծվել ու կառուցվել է։ Ճակատային մասը զգալիորեն պարզեցվել է։
1890 թվականին քաղաքի գլխավոր ճարտարապետ Յոհան Բրյունոլֆ Բլոմկվիստը մշակել է ակումբի քարե շենքի նախագիծ Ուշակովի և Սեվերայա փողոցի անկյունում։ Շենքը նախագծված է եղել նոր-վերածննդի ոճով։ Սկզբում շենքում տեղակայված է եղել ժուժկալների ընկերության ռեստորանը, 1898-1935 թվականներին՝ քաղաքային գրադարանը, այնուհետև՝ Մեծահասակների կրթության ինստիտուտը։ 1941-1944 թվականներին (պաշտոնապես մինչև 1947 թվականը) շենքում գործել է քաղաքային թատրոնը, 1949 թվականից՝ «Պիոներների պալատը», ներկայումս տարածքը զբաղեցնում են տարբեր կազմակերպություններ։ 1890 թվականին «Դեղատան շենքին» կից Յոհան Բլոմկվիստը նախագծել է երկհարկանի կողաշենք, որտեղ էլ տեղակայվել է Rauta ja Konetarve Oy ընկերության խանութը։
Ճարտարապետ Ալան Շուլմանի նախագծով Լենինգրադյան մայրուղուց դեպի հրապարակ մուտքը 1902-1905 թվականներին կառուցապատվել է հյուսիսային մոդեռն ոճի աշտարակներով երկու բնակելի շենքերով։ Նրա հետ ներդաշնակորեն համատեղվել է 1907 թվականին ճարտարապետ Պաավո Ուոտիլայի նախագծած վաճառական Ֆեոդոր Մոսկվինի համար կառուցված բազմաբնակարան շենքը, որի առաջին հարկում տեղակայված են խանութներ, իսկ շենքը զարդարում են երկու յուրահատուկ աշտարակներ։
Արտաքին հղումներ
Կատեգորիա:Վիբորգի հրապարակներ
Ռոբոտը Շերվուդից
«Ռոբոտը Շերվուդից» (Robot of Sherwood), բրիտանական «Դոկտոր Ով» գիտաֆանտաստիկ հեռուստասերիալի ութերորդ եթերաշրջանի երրորդ սերիան։ Պրեմիերան կայացել է 2014 թվականի սեպտեմբերի 6-ին BBC One ալիքով։
Սյուժե
Դոկտորը կարծում է, որ Ռոբին Հուդը հորինվածք է, սակայն Կլարայի խնդրանքով ՏԱՐԴԻՍ-ն ուղարկում է միջնադարյան Շերվուդ անտառ, որտեղ գտնում է միանգամայն իրական Ռոբին Հուդին ու անտառային ավազակների նրա ուրախ խումբը։ Բայց Դոկտորին ամեն ինչ թվում է ոչ իսկական, քանի որ չափազանց շատ է կանաչը անգլիական աշնան համար, չափազանց ուրախ է Ռոբինը։ Դոկտորը փնտրում է խարդավանք կատարվող իրադարձությունների մեջ և իհարկե գտնում է ։
Դոկտորն ու Ռոբինը մասնակցում են լավագույն նետաձիգի կոչման համար անցկացվող մրցույթին, որը կազմակերպում է Նոթինգհեմյան ամրոցի շերիֆը։ Հանկարծ պարզվում է, որ շերիֆի մոտ ծառայում են ոչ թե սովորական ասպետներ, այլ ռոբոտներ տիեզերանավից, որը թաքցված է ամրոցում, իսկ ոսկին շերիֆը հավաքում է նրա համար, որ վերանորոգի այդ տիեզերանավը։ Դոկտորը համոզված է, որ ոչ բավարար վառելիքով տիեզերանավի մեկնարկը ոչ միայն վտանգ է ներկայացնում Նոթինգհեմի համար, այլև կոչնչացնի Անգլիայի կեսը։ Անգլիան փրկելու համար Դոկտորը պետք է պայքարի ռոբոտների դեմ, Ռոբինը՝ շերիֆի, իսկ Կլարան պետք է ցուցաբերի խելամտություն ու խորամանկություն։
Դոկտորը նայում է տիեզերանավի թղթապանակներն ու տեսնում, որ նրա սկզբնական նշանակետը եղել է «մարդկանց աշխարհը», ինչը հղում է ութերորդ եթերաշրջանի սյուժեին։
Նկարահանումներ
Էպիզոդի նկարահանումները տեղի են ունեցել Fforest Fawr-ում 2014 թվականի ապրիլի 15-ին, ապա Քայրֆիլի ամրոցում նույն թվականի ապրիլի 17-ին ։